《闻伯初兄从周宣谕往两京》
宋代·晁公溯

闻道西从使者车，殷勤问讯武侯庐。
卧牛已去多新冢，化鹤重来失旧居。
草木久荒门外迳，尘埃应化壁中书。
遥知流落归无处，未免悲歌问孟诸。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。